da en da nl ca da da de es da da da da da da da da da da da da da da de da nb en da en da da da da da da da de da da da da da da da da da da da da da nl da en da da es nl da
Danske topatleter mister millioner i regeringens finanslov | Team Danmark
1.9.2022 12:59:45 CEST | Team Danmark
Efter endnu en storslået sportssommer, hvor danske atleter er blevet hyldet af hele Danmark, vil regeringen skære i støtten til dansk eliteidræt. Det fremgår af udkastet til finansloven for 2023, som blev offentliggjort i dag. Det er alvorligt for Danmarks atleter, som i forvejen har svære vilkår, når de slås for, at Dannebrog stryger til tops ved de største sportsbegivenheder i verden.
Danmarks eliteatleter har igen og igen bevist, at de kan samle Danmark på tværs af geografiske, sociale og politiske skel. Alligevel foreslår regeringen nu at fjerne 4,1 millioner kroner årligt fra Team Danmark. De 4,1 mio. kr. er kompensation for at imødekomme en nedgang i tilskuddet, der var en konsekvens af den seneste aftale om tildeling af udlodningsmidler, som kommer fra overskuddet i Danske Spil.
Men kompensationsordningen udløber i år, og regeringen har altså valgt ikke at videreføre den i regeringens finanslovsudspil.
Det kommer til at få direkte konsekvenser for de atleter, der i forvejen kæmper mod internationale konkurrenter med langt større budgetter, end hvad vi har i Danmark, lyder det i en kommentar fra Team Danmarks adm. direktør, Peter Fabrin.
”De her penge er altafgørende for vores økonomi og dermed også for danske eliteatleters økonomi og trivsel. Der er allerede skåret ind til benet, og vi står i en situation, hvor der ikke kan skæres mere ind til benet. Bliver der et endeligt farvel til de 4,1, så er fundamentet under dansk eliteidræt endnu mere udfordret, end det allerede er i dag, og det kommer til at få konsekvenser for danske atleter,” udtaler Peter Fabrin.
Bør ikke kun hyldes på podierne
I forhold til indbyggertal er Danmark blandt de bedste i verden til at vinde medaljer, men internationale undersøgelser dokumenterer også klart, at der er en direkte sammenhæng mellem størrelsen af finansiering og antallet af medaljer. Dertil kommer, at der i stigende grad er fokus på atleternes trivsel og sundhed, når de presser sig selv til det yderste for at opnå det ypperste. Også det koster i stigende grad penge.
”Atleterne er oprigtig glade for at blive anerkendt og fejret af det politiske Danmark, når de står på podierne, bliver inviteret til rådhuspandekager og kommer hjem til Danmark med OL- og PL-medaljer om halsen. De vil også være glade for at blive anerkendt for, at rejsen til verdensklasse ikke er gratis, og det er ikke det signal regeringen sender med sit oplæg til finansloven,” siger Peter Fabrin.
Atleter samler og skaber stolthed
Allerede i dag bokser danske eliteatleter over egen vægtklasse, når de vinder store internationale sejre til Danmark. Mens andre lande styrker deres elitesport med offentlige midler, så går Danmark den modsatte vej. Der mangler fuldtidsansatte landstrænere, assistenttrænere og ekspertbistand. Mange landstrænere har fuldtidsarbejde ved siden af trænergerningen, og de bruger tid på at vaske atleternes tøj, booke billetter og andet praktik frem for at sikre sportslige resultater og tage sig af atleterne og deres trivsel.
”I Team Danmark siger vi, at vi kæmper for atleterne, så de kan kæmpe for Danmark. Der er ikke noget, der samler Danmark som store sportsbegivenheder – det har vi set sidste sommer og igen denne sommer. Vi håber, at politikerne vil spille på hold med os, når der skal findes penge til det hårde arbejde og atleternes trivsel. Det handler i sidste ende om vores atleter og de store oplevelser, vi alle samles om, når vi hylder dem,” siger Peter Fabrin.
Peter FabrinAdm. direktør i Team Danmark
Information om Team Danmark
43 26 25 00https://www.teamdanmark.dk/
TEAM DANMARK ARBEJDER FOR AT GIVE DANSKE ATLETER BEDST MULIGE RAMMER OG VILKÅR FOR, AT DE KAN UDLEVE DERES POTENTIALE OG PRÆSTERE PÅ HØJESTE INTERNATIONALE NIVEAU.
VI OPTIMERER HELE VEJEN RUNDT OM ATLETEN - BÅDE PÅ OG UDEN FOR BANEN.
Følg pressemeddelelser fra Team Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Team Danmark
Sverri Nielsen genoptager ro-karrieren og målet er OL 202426.9.2022 20:30:00 CEST | Pressemeddelelse
Den dansk-færøske roer Sverri S. Nielsen har besluttet at give karrieren som eliteatlet på landsholdet i roning og drømmen om en OL-medalje en chance til.
DIF og Team Danmark skal have ny kommerciel direktør13.9.2022 17:58:04 CEST | Pressemeddelelse
Bestyrelsen i DIF og Team Danmark Kommerciel og Daniel Svensson er blevet enige om at ophæve kontrakten.
OL-stjerner gør comeback5.8.2022 16:59:27 CEST | Pressemeddelelse
Bronzevinderne fra OL2021 er tilbage på landsholdet i roning
Nyt Etisk kodeks for dansk konkurrenceidræt25.5.2022 09:00:00 CEST | Pressemeddelelse
Team Danmark og Danmarks Idrætsforbund har opdateret Etisk kodeks, der er en ”ledestjerne” for det ansvarlige værdibaserede arbejde i dansk konkurrenceidræt.
Selvstændig funktion skal ligge i Anti Doping Danmark12.5.2022 12:30:00 CEST | Pressemeddelelse
Den selvstændige funktion, som atleter og trænere kan gå til, hvis de oplever uacceptabel adfærd, skal ligge i Anti Doping Danmark. Det har Team Danmarks bestyrelse besluttet. En beslutning der bl.a. bygger på input fra en lang række aktører i idrættens verden.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022